**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԶԻՆԱՆՇԱՆԸ ՀԱՍՏԱՏԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Վեդի համայնքի ավագանու քննարկմանը ներկայացվող նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 27-րդ կետի համաձայն։   
 Վեդի համայնքը սկզբնավորումից ի վեր չի ունեցել զինանշան և անհրաժեշտություն է առաջացել հաստատել Վեդի համայնքի զինանշանը, որի պատկերավորման համար կատարվել են զգալի աշխատանքներ։ Տարբեր քննարկումների արդյունքում ստեղծված զինանշանը պատկերված է սույն որոշման նախագծին կից N 1 հավելվածում։ Նախագծի N 2 հավելվածում ներկայացված է զինանշանի ընդհանուր նկարագրությունը, ըստ որի Հայաստանի Հանրապետության Արարատի մարզի Վեդի համայնքի զինանշանն ունի հետևյալ նկարագիրը. զինանշանի պատկերն ամփոփված է կամարաձև շրջանակով ուրվապատկերի մեջ։ Ընդհանուր ֆոնի վերևի մասում՝ նարնջագույն երանգի վրա հայերեն և անգլերեն մեծատառերով գրված է «ՎԵԴԻ», «VEDI»: Ամբողջ ֆոնի մեջ ներգրաված են ՀՀ պետական դրոշի՝ կարմիր, կապույտ, նարջնագույն գույները, որոնք ունեն նույն խորհրդանիշերը, ինչ որ ՀՀ պետական դրոշինը:

Ներքևում՝ ֆոնի կենտրոնական հատվածում, պատկերված է Վեդի քաղաքի մուտքը խորհրդանշող՝ թևերը բարձրացած արծվի նմանվող հուշարձանը (կարմիր քար), որը իր տեսքով արտացոլված է Մասիսի և Սիսի լանջին։

Ֆոնի ներքևի կապույտ հատվածում պատկերված ցորենի հասկերը և խաղողի վազը խորհրդանշում են հողից հաց ստեղծող, խաղողից գինի քամող համայնքի բնակչին։   
  
 «Հայաստանի Հանրապետության Արարատի մարզի Վեդի համայնքի զինանշանը հաստատելու մասին» Վեդի համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Վեդի համայնքի բյուջեի եկամուտներում և ծախսերում փոփոխություներ չեն առաջանում:

**ՀԱՄԱՅՆՔԻ ՂԵԿԱՎԱՐ ԳԱՐԻԿ ՍԱՐԳՍՅԱՆ**